Σκελετός φορέματος

μικρογραφία| Φουρό του κάτω μέρους του ενδύματος ή σκελετός φορέματος (1750-80).

Oι όροι «Panniers» (σκελετός φορέματος) ή «side hoops» (πλαϊνό φουρό) αναφέρονται σε γυναικεία εσώρουχα που φοριόντουσαν τον 17ο και 18ο αιώνα για να επεκταθεί ο όγκος του φορέματος στα πλαϊνά σημεία του, αφήνοντας το μπροστινό και το πίσω μέρος σχετικά επίπεδο. Με αυτόν τον τρόπο τα υφαντά σχέδια, οι περίτεχνες διακοσμήσεις και τα πλούσια κεντήματα μπορούσαν να αναδεικνύονται σε πλήρη βαθμό.

## Ιστορία

Το στυλ αυτό, προήλθε από το ισπανικό βασιλικό φόρεμα του 17ου αιώνα, το οποίο συναντούσε κανείς σε πολλά από τα πορτρέτα του Ντιέγο Βελάθκεθ. Η μόδα εξαπλώθηκε στη Γαλλία και από εκεί στην υπόλοιπη Ευρώπη μετά τα έτη 1718–1719, όταν ορισμένα Ισπανικά φορέματα είχαν ήδη εμφανιστεί στο Παρίσι. Υποστηρίζεται επίσης ότι το έντονο φουρό προήλθε από τη Γερμανία ή την Αγγλία το 1710 και εμφανίστηκε στο γαλλικό παλάτι τα τελευταία χρόνια της βασιλείας του Λουδοβίκου ΙΔ’.

Η παλαιότερη μορφή του εσωτερικού σκελετού του φορέματος είχε σχήμα παρόμοιο με το κρινολίνο του 19ου αιώνα. Συγκεκριμένα ήταν φαρδιά και θολωτή στην περιφέρεια. Όμως, καθώς στην πορεία τα φουρά αρχίσαν να εξελίσσονται, αυτά διέφεραν από τα παλαιότερα ισοδύναμα τους, όπως το «farthingale» (είδος φουρού) στα τέλη του 16ου αιώνα, και δεν επεκτεινόταν περιμετρικά σε όλο το φόρεμα, αλλά ήταν πολύ φαρδύ στα πλαϊνά μέρη, και δεν εξείχαν τόσο μπροστά όσο και πίσω. Μέχρι τα μέσα του αιώνα, οι "ώμοι" του ρούχου ήταν μάλλον έντονοι, και όχι ελαφρώς καμπυλωτοί.

Μέχρι τα μέσα του 18ου αιώνα, μια κομψά ενδεδυμένη γυναίκα καταλάμβανε τρεις φορές περισσότερο χώρο από έναν άνδρα και πάντα παρουσίαζε ένα επιβλητικό θέαμα. Στην πιο ακραία τους κατάσταση, οι εσωτερικές πλατφόρμες του ρούχου θα μπορούσαν να επεκτείνουν το κάτω μέρος του ενδύματος αρκετά εκατοστά σε κάθε πλευρά. Μέχρι τη δεκαετία του 1780, τα φουρά συνήθως φοριόντουσαν μόνο με πολύ επίσημα φορέματα , όπως σε στυλ βασιλικής ενδυμασίας. 

Το όνομα του («Panniers»), προέρχεται από ένα γαλλικό όρο που αναφερόταν στα ψάθινα καλάθια που κρέμονται στις δύο πλευρές ενός ζώου.

## Γκαλερί

Αρχείο:Panniers (drawing).jpg|Ζωγραφιά που απεικονίζει το σκελετό ενός φορέματος της εποχής.
Αρχείο:Woman wearing skirt with panniers and sack back MET DP-1372-049 (cropped).jpg|Κεραμική φιγούρα του Στράτφορντσαιρ.
Αρχείο:Diego Velázquez 030.jpg|Πορτρέτο της νεαρής **[[Μαρία Θηρεσία της Ισπανίας|Μαρίας Θηρεσίας της Ισπανίας]] , του ζωγράφου [[Ντιέγο Βελάθκεθ]].** (1652–1653)
Αρχείο:Arthur Devis 10c.jpg|Μαίρη Νόρις. (1747)
Αρχείο:Tänzerpaar Höchst 1755 Tänzerin.jpg|Γερμανική πορσελάνινη μπαλαρίνα που φοράει «pannier». (1755)
Αρχείο:Sofia Magdalenas brudklänning.jpg|Το νυφικό της Βασίλισσας της Σουηδίας, **[[Σοφία Μαγδαληνή της Δανίας]]**. (1766)
Αρχείο:Panier, underkjol. Sofia Magdalena - Livrustkammaren - 65242.tif|Το φουρό του φορέματος στέψης της Βασίλισσας Σοφίας Μαγδαληνής. (1772)
Αρχείο:Sofia Magdalenas kröningsdräkt - Livrustkammaren - 13119.tif|Το φόρεμα της στέψης της Βασίλισσας Σοφίας Μαγδαληνής. (1772)
Αρχείο:MarieAntoinette by VigeeLeBrun.jpg|Η Μαρία Αντουανέτα με ένα βασιλικό φόρεμα του 1779, με έντονο φουρό στα πλαϊνά.


## Δείτε επίσης

* Μόδα των ετών 1750–1795

## Αναφορές


## Εξωτερικοί σύνδεσμοι

* Σιλουέτα και υποστήριξη του δέκατου όγδοου αιώνα στο Μητροπολιτικό Μουσείο Τέχνης
* Το μανιφέστο του κοστουμιού: Η κοπή των γυναικείων ενδυμάτων 1700–1800
* Paniers
Κατηγορία:Εσώρουχα
Κατηγορία:Σελίδες με πηγές CS1 στα Σουηδικά (sv)